Kun laittaa hiekkaa, kalkkikiveä ja soodaa tuhatasteiseen uuniin,
saadaan nestemäistä lasia.
Taitavat lasinpuhaltajat keräävät sulan seoksen ontoilla pilleillä.
Pilliin puhaltaessa lasi pullistuu muotoiltavaksi kuplaksi.
Työkalut ja tekniikat ovat roomalaisten ajalta, mutta nyt me -
lisäämme lämpöä.
Palaamme Pohjois-Amerikan isoimpaan kuumapajaan,
jossa kymmenen lasinpuhaltajaa -
käy taistelua tulella tulta vastaan.
Tästä se lysti alkaa.
Kaikki peliin.
Ison riskin ottaminen…
Voi taivas.
Penkkiä vasten! -Olen aina täysillä mukana.
…tuo ison palkinnon.
Noin sitä pitää!
Jos he selviävät tulisesta kilpailusta, he voittavat elämää muuttavan palkinnon,
joka tuo mainetta ympäri maailman.
Olen Nick Uhas, ja tämä on Blown Away.
BLOWN AWAY: LASINPUHALTAJIEN KISA
Lasinpuhaltajat, tervetuloa taas kuumapajaan.
Onnittelut pääsemisestä neljän parhaan joukkoon.
Jälleen kerran.
Tässä vaiheessa ei voi tehdä keskinkertaisia töitä.
Haluaisin kolmen parhaan joukkoon.
Olen voittanut kolme haastetta. Haluan voittaa kaikki seuraavatkin.
Kilpailun voittaja saa 60 000 dollarin arvoisen palkinnon -
ja lisäksi residenssin Corning Museum of Glass -museoon.
Sellainen palkinto ja kilpailun voitto on yhdelle teistä upea meriitti.
Siitä pääsemmekin uuteen haasteeseen.
Ensimmäisestä avaruusraketista vuonna 1957 lähtien -
kaukaiset galaksit ovat kiehtoneet maan asukkaita,
kuten myös vierailevaa tuomariamme, avaruustutkija tohtori Marianne Maderia.
Avaruustutkija? Tutkiiko hän avaruutta teleskooppien ja datan avulla?
Mielettömän siistiä!
Hän on luennoinut avaruusyliopistossa Ranskassa,
tehnyt yhteistyötä Nasan kanssa ja etsinyt meteoriitteja Etelämantereella.
Lapsena muistan katselleeni taivaalle lumoutuneena maailmankaikkeudesta.
Se ruokki uteliaisuuttani ja herätti mielikuvitukseni.
Kun katselee avaruutta, se saa mielen nöyräksi.
Siinä tuntee yhteyden äärettömyyteen.
Saatte kuvitella olevanne miljardöörejä, joilla on oma avaruussukkula -
ja luoda taideteoksen avaruuden mittaamattoman kauneuden inspiroimana.
Avaruus on iso ja täynnä kaikkea. Haluan tehdä kaikkea.
Aihetta voi lähestyä miltä kantilta tahansa.
Arvioimme muotoilua, konseptia, ja teknisiä taitoja.
Vain taivas on rajana. Tehkää taidetta, joka räjäyttää tajuntamme atomeiksi.
Lasinpuhaltajat, tämä on tehtävänne.
Haasteen voittajasta tulee päivän paras puhaltaja.
Se teistä, joka ei tee meihin vaikutusta, joutuu lähtemään kuumapajasta.
Lasinpuhaltajat, valmistautukaa laukaisuun.
Teillä on neljä tuntia aikaa. Aika alkaa nyt.
SUUNNITTELU
Teokseni on kaukaisten galaksien elämänmuotojen innoittama.
Teen sienimäisen avaruusolentoäidin,
joka synnyttää sienimäisen avaruusolentovauvan.
Haaste antaa rajattomasti tilaa mielikuvitukselle.
Juuri se tekee siitä tosi jännittävän.
Teen planeetan, johon kuu törmää.
Kaaoksen ja tuhon kautta syntyy uutta elämää ja kauneutta.
Tämä on unelmieni haaste. Olen ihan täpinöissäni.
Rakastan avaruutta.
Avaruudesta tulee mieleen äärettömyys.
Jollain oudolla tavalla se pelottaa mutta myös kiehtoo minua.
Teen kallon, jonka sisällä on planeetta, ja sen näkee vain silmäreikien läpi.
Jossain vaiheessa ihminen kuvitteli, että Maa on maailmankaikkeuden keskus.
Teokseni käsittelee ihmisyyden olemassaolon filosofiaa.
Minun työni aiheena on maapallo.
Ripustan sen katosta ikään kuin leijumaan avaruuteen.
Jos olisin miljardööri, en tuhlaisi rahaa mulkeroiden avaruuslentoihin.
Käyttäisin ennemmin rahani Maahan.
Pyöriköön Maa edelleen.
LUOMINEN
Ensin tarvitaan väritankoja, joista voi tehdä lasitikkuja.
Kas näin syntyy lasia.
Antaa palaa!
Tuntuu hyvältä. Voitin kaksi edellistä haastetta. Haluan jatkaa samaa rataa.
Tämä haaste sopii minulle täydellisesti.
En malta odottaa, että pääsen tekemään avaruusjuttuja.
Kun ajattelen avaruutta, mietin, mitä siellä oikein on.
Onpa söpö.
Teen muukalaisen toisesta ulottuvuudesta.
Scifi-teemalla mennään.
Ai uskonko avaruusolioihin? Totta kai uskon!
Sain planeetan tehtyä ja nyt lisään siihen pilviä.
Lopuksi muotoilen sulasta massasta kallon tämän ympärille.
Peukut pystyyn.
Epäilen itseäni joka päivä.
Pieni ääni päässä alkaa kalvaa mieltä. Kai se on luonnollista.
Edestakaisin.
Teen planeetan, johon kuu törmää täysillä.
Voisitko kertoa, miten lasi liittyy avaruuteen?
Voi hitsi. Se on ihan mahtava aihe.
Avaruudessa lasia syntyy massiivisten törmäysten seurauksena.
Jos jokin taivaankappale törmää planeettaan,
törmäyksen voima on niin valtava, että se sulattaa kalliot.
Silloin siitä syntyy ajan mittaan lasia.
Huikeaa. -Mieletöntä.
Niinpä.
On mieletöntä ajatella, miten olemme mukana maailmankaikkeuden rattaissa.
Sitä ei voi ikinä olla väärässä paikassa väärään aikaan,
kunhan kone jatkaa harmonista pyörimistään.
Kuumenna sitä kevyesti. Hyvä.
Teoksessani ripustan maapallon katosta roikkumaan.
Käy läpi kulmat.
Haluan maapalloon koristetta ja kimallusta.
Saa nähdä, mitä siitä tuumataan.
Katherine, mitä on tuo lasi, jota Dan käyttää?
Se on kaksiväristä lasia.
Siinä on kalvo, josta heijastuu yksi väri,
ja kun katsoo kalvon läpi, näkyy toinen väri.
Kiehtovaa. -Nyt on hyvä.
Tietääkseni se kehitettiin avaruussukkuloiden ikkunoihin.
Kuulostaa järkevältä. -Hyvää työtä.
AIKAA JÄLJELLÄ 3 TUNTIA
Haluan tehdä vähän puuta muistuttavan -
sienimäisen avaruusolion, jossa on versoja.
No niin, nyt voit ottaa sen osan.
Uskon, että olen parhaimmillani tällaisissa haasteissa,
koska yritän aina ajatella luovasti.
Aika oudon näköinen!
Hyvällä tavalla.
Aivan ihana.
Alan nyt muotoilla kalloa.
Olen tehnyt kalloja ennenkin. Se on hankalaa.
Se näyttää pyöreältä, mutta pinnassa on paljon vaihtelua.
Kun saan sulatettua lasin,
työstän materiaalia korkkilastoilla muotoillakseni pään.
Mitään varsinaista suunnitelmaa ei ole, vaan etenen fiiliksen mukaan.
En ole ennen tehnyt kuuta. Olen kyllä aina halunnut.
Tehdään siihen kraattereita.
Teen kuusta aika paksun, ja kun teen painaumat kraattereille,
lasimassaa pursuaa niiden ympärille, jolloin siitä tulee -
kraatterinmallinen.
Sharvinin kuu näyttää hyvältä.
Kukapa olisi arvannut? Oikea yllättäjä!
Kilpailussa riittää paineita.
En uskonut pääseväni neljän parhaan joukkoon.
Katherine, joudumme lähettämään yhden heistä tänään kotiin.
Mitä luulet, miten se vaikuttaa heihin henkisesti,
kun ollaan jo niin lähellä kilpailun loppua?
Toivottavasti he eivät romahda. Kaikki ovat tehneet todella hienoja töitä.
Uskon voivani samastua heidän tilanteeseensa.
Hain vuosia sitten astronautiksi ja pääsin hakuprosessissa aika pitkälle.
Olin tietysti pettynyt, etten päässyt loppuun asti,
mutta vuosien mittaan olen saanut neuvoja monilta astronauteilta.
He kaikki sanovat, että kun tavoittelee jotain suurta,
on tärkeää tehdä sillä välin sitä mitä rakastaa.
Tämä kilpailu osoittaa, että kaikki se, mitä olen tehnyt,
kaikki työt, joita en ole pannut näytille tai joita en ole vielä myynyt,
se ei ole ollut turhaa.
Käännä.
Olisi mahtavaa päästä kärkikolmikkoon.
Haluan kovasti voittaa kisan ja olen valmis tekemään kaikkeni sen eteen.
Olen saanut osakseni paljon arvostelua koko elämäni ajan.
Minua on aliarvioitu.
Mahtavaa!
Oi, miten söpö.
AIKAA JÄLJELLÄ 2 TUNTIA
Työstän maapalloa.
Olen tehnyt maanosista muotit.
Siivilöimme keraamisen levyn pinnalle lasijauhetta ja frittiä,
ja sitten se kuumennetaan kuumennusuunissa 560 asteeseen asti,
jolloin värijauheet sulautuvat mantereiden muotoihin.
Sitten rullaan sen kuplan pintaan.
Hienoa.
Se vaatii tarkkuutta. Se pitää nostaa kuumana -
ja se voi helposti särkyä.
Se onnistui. Tämä oli hankalin osuus.
Mutta huoliahan riitti.
Enkö muistanut sanoa, että tästä tulee tosi iso?
Sain kuun tehtyä. Seuraavaksi vuorossa oli tosi iso planeetta.
Pojat tekevät pajassa tosi isoja juttuja.
Käännä.
Minä teen yleensä pienimuotoisempia töitä.
Vaikka jokin on isompi, ei se välttämättä ole parempi.
Meillä on tunti aikaa!
Yksi tunti vielä aikaa!
AIKAA JÄLJELLÄ 1 TUNTI
Hei, Katherine.
Näytät pitelevän käsissäsi koko maailmaa.
Minä yritän.
Olemme jo aika pitkällä tässä kisassa.
Olet ollut erossa perheestäsi. Vaikuttaako se sinuun?
Ei se ole helppoa. Kaipaan omaa väkeäni.
Varsinkin vaimoani ja lapsiani. Teen tämän myös heidän vuokseen.
Jos vaimoni Christina ei pitäisi huolta asioista, en voisi olla täällä.
Ilman hänen uhrauksiaan en olisi täällä.
No niin.
Christina on pyhimys. Häntä ei voi kuvata mitenkään muuten.
Hyvää työtä.
Sulavaa työskentelyä. -Loistavaa.
Pidä sitä ensin alaspäin.
Käännä vähän. Käännä vain.
Kun ripottelin värijauhetta kalloon, planeettaa ei näkynyt,
ja yritin poistaa jauhetta silmistä, jotta niissä olisi varmasti aukot.
Värin kanssa ei ole ikinä ollut näin hankalaa. En tiedä, mitä tehdä.
Yritin keksiä toisen ratkaisun. Päätin tehdä päähän eräänlaisin linssin.
On ratkaisevaa, että planeetta näkyy.
Kaikki menee pieleen, joten yritetään palata raiteille.
Puoli tuntia vielä aikaa! Vain 30 minuuttia!
Panemme kuun törmäämään planeettaan.
Se oli hauska mutta myös pelottava osuus.
Minun piti keskittää kuumuus kuun suuntaan. Sen pitää olla tosi kuuma.
Puhalla vähän.
Ajoituksen pitää mennä nappiin. Jos se ei onnistu, olen pahassa lirissä.
Puhalla, puhalla!
Hyvä on.
Se näytti upealta.
Vähän kuin viimeiseltä palalta palapelissä.
Otetaan irti. Saitko sen?
Maapallo on tehty. Nyt alamme tehdä rondellin tähdille.
Halusin tehdä rondellista ison.
Mietin myös maapallon mittasuhteita. Ja olihan aiheena avaruus.
Käytä lastaa suuaukossa.
Rondellia työstettäessä -
sen täytyy olla tarpeeksi kuuma, jotta se leviää keskipakoisvoiman avulla.
Jos se ei kuumene tarpeeksi, siihen tulee kuplia. Sen pitää onnistua kerrasta.
Se taitaa olla jo aika litteä.
Mitä kovempaa pyöritän, sitä tasaisempi ja ohuempi siitä tulee.
Veimme sen jäähtymään.
Loistotyötä. -Se onnistui.
Mutta rondelliin tuli särö jäähdytysuunissa. Siellä oli liian kylmä.
Toivoin voivani liimata sen.
Varttitunti jäljellä!
Dan näytti saaneen työnsä etuajassa valmiiksi.
Yritän vain saada valmista.
Kuumentaisitko sitä vähän?
Olimme valmiita, mutta koska aikaa oli vielä,
päätin tehdä satelliitin.
Nätisti ja rauhallisesti.
Tulisitko tänne siistimään vähän tätä puolta?
Koska aikaa oli vielä, päätin tehdä kasvistolle maaston.
Leikkaa siitä vain. Se on hyvä.
On ihan parasta ottaa valusanko uunista. Siinä tuntee lasimassan voiman.
Upeaa.
Viimeiset viisi minuuttia! Viisi minuuttia vielä aikaa!
Reippaasti aikaa.
Näyttää aika hyvältä.
Käännä minua kohti. Vielä.
Odota hetki.
No niin. Kas noin.
Se oli siinä.
Hienoa. -Upeaa!
Jee!
Kaunista tuli!
ESITTELY
Saimme tehtäväksi luoda teoksen avaruuden äärettömyyden innoittamana.
Olen tyytyväinen tuotokseeni.
Kaikki meni tosi hyvin tänään. Olen aivan taivaissa.
Toivottavasti tuomarit arvostavat panostani.
Teokseni ei ole pelkkä riippuva pallo vaan se kertoo tarinan.
Halusin tuoda työssäni esiin muotoiluosaamistani,
värisilmääni ja mielikuvitustani.
En ollut varma, tuleeko tästä mitään, joten olen iloinen lopputuloksesta.
Olen ylpeä siitä.
Tervetuloa neljän parhaan viimeiselle rajalle.
Aloitetaan John Sharvinista.
Marianne, näytät olevan aivan tohkeissasi tästä.
Sinun pitää ehkä kertoa mietteesi ensimmäisenä.
Planeetat syntyvät valtavien dynaamisten ja voimakkaiden törmäysten seurauksena.
Tässä teoksessa on liikettä. Törmäys on todellinen.
Oletan, että nämä osat tässä -
kuvastavat planeetan räjähdystä, kun asteroidi törmää siihen.
Aivan! Paineaallon voi melkein aistia, miten se läpäisee koko planeetan.
Kirkas väri pinnan alla on loistovalinta.
Se näkyy halkeamissa ja tehostaa vaikutelmaa planeetan hajoamisesta.
Oranssien osien ansiosta voin nähdä muodon sulamisen.
Emme ole vielä puhuneet satelliitista.
Itse asiassa se on hyvä lisä kokonaisuuteen.
Se asettaa teoksen planetaariseen kontekstiin.
Mutta pitää olla tarkkana, ettei jälki ole liian sarjakuvamaista.
Tämä näyttää vähän sarjakuvamaiselta.
Muotoilu ei ole yhtä realistinen kuin planeetassa.
Tämä on Danin Äiti Maa.
Dan toivoo, ettei odoteta 26 000 vuotta oppiaksemme kohtelemaan maata hyvin.
Kuvaus teoksesta on ihana.
Minäkin pidän ajatuksesta ja halusta suojella planeettaamme.
Siinä on haurautta, kun se on kuitenkin lasia.
Danilla oli kunnianhimoiset suunnitelmat.
Hän teki rondellin. Siinä on tosin selvä särö.
Rondellin tekee aika nopeasti. Hän olisi voinut tehdä uuden.
Se häiritsee minua vähän.
Eniten pidän siitä, että hän käytti kirkasta lasia tähdissä,
jolloin valo pääsee loistamaan mustan avaruuden läpi.
Kyllä. Se luo ikään kuin puitteet maapallolle.
Lisäksi Dan on käyttänyt kaksiväristä lasia vesialueissa.
Siitä syntyy erityinen vaikutelma. -Niin.
Sininen näyttää ihan mereltä. Uskomattoman hieno.
Se toimii hyvin. Mutta muut alueet ovat violetteja ja pinkkejä.
Se oli riski, jonka hän otti, enkä ole varma, kannattiko se.
Tämä on John Moranin kallo.
"Olemme kautta aikojen katselleet taivasta ja pohtineet olemassaoloamme.
Teos kuvastaa elämän tarkoituksen etsimistä."
Kaksi avainasiaa koskettaa minua.
Kallo on todella hienosti tehty. Ja kun katsoo yläosaa,
siellä näkyy tähtisumua, jossa tähdet ehkä syntyvät.
Se on todella kaunis.
Pääkallo on muotoiltu upeasti.
Emme ole ihan samaa mieltä.
En.
Minusta pääkallo menettelee.
No voi hitsi.
Mitä?
Tosi tylyä.
Tiedän, että alun perin hän aikoi käyttää silmäkuoppaa,
josta planeetta olisi näkynyt.
On ollut haastavaa saada kaikki osat kohdilleen -
ja saada kaikki toimimaan. Muuten teos on oikein onnistunut.
Tämä on Minhin työ. "Kuvittele elämää kaukaisessa galaksissa,
jossa orastava kasvikunta tuottaa selkärangattomia säilyttääkseen lajinsa,
Jos matkaamme tarpeeksi kauas avaruuteen, mitä löydämmekään?"
Tiedän, että Minhi teki tämän alustan ihan lopuksi.
Tarvitaanko sitä?
Se näyttää ehkä hieman sotkuiselta verrattuna muihin aspekteihin,
jotka hän on tehnyt huolellisemmin.
Minä näen tässä kraattereita.
Kun miettii planeettoja, ne ovat yleensä täynnä kraattereita.
Se saa minut kuvittelemaan, että olemme vieraalla planeetalla.
Se on itse asiassa ainoa asia, joka liittää työn avaruuteen.
Totta. Siksi se onkin hyvin tärkeä elementti.
Ilman sitä yhdistäisin työn ehkä syvänmeren elämään.
Hän on tehnyt aika mielenkiintoisia värivalintoja.
En ole ihan varma, pidänkö väreistä vai en.
Meillä on paljon kysyttävää puhaltajilta. Kutsutaanko heidät sisään?
Tehdään niin. -Selvä.
On huikeaa olla näin pitkällä kilpailussa,
mutta se on tosi pelottavaakin. En ole valmis lähtemään.
Tein mielestäni vahvan työn. Mutta niin muutkin tekivät.
Yritän pysyä rauhallisena.
Mutta sisälläni myllertää. En tiedä yhtään, mitä tapahtuu.
Teidän piti luoda teos, joka on saanut innoituksensa avaruudesta.
Töiden monimuotoisuus teki minuun suuren vaikutuksen.
Teoksissa kuvattiin niin Äiti Maata, planeettojen syntyä ja astrobiologiaa -
kuin ihmisyyttä ja mielikuvitusta. Pidin niistä valtavasti.
Minhi, kerro meille avaruusolennoistasi.
Halusin teokseni rohkaisevan ihmisiä kuvittelemaan, millaista elämää voi olla.
Mitä jos löydämme elämää toisessa galaksissa tai maailmankaikkeudessa?
Voisitko kertoa meille värivalinnoistasi, miten päädyit niihin,
ja myös elementtien muodosta?
Ajattelin olentoa, joka voisi olla kasvin ja eläimen risteytys.
Jotain erilaista kuin mitä on koskaan nähty.
Halusin käyttää viileitä värejä, joissa oli revontulien sävyjä,
ja myös taivaan valoja.
Kiitos, Minhi. -Kiitos.
John Sharvin.
Pidin paljon työsi dynaamisuudesta.
Siinä oli aistittavissa liikettä.
Johtavan teorian mukaan kuu syntyi törmäyksen voimasta.
Arvostin kovasti näkemystäsi. -Kiitos.
Dan.
Sinulla taisi olla teknisiä ongelmia.
Kyllä. -Kertoisitko niistä?
Maailmankaikkeudessa ei olisi harmoniaa ilman kaaosteoriaa.
Sain siitä osani.
Oli vain otettava iskut vastaan.
Sain sen valmiiksi. Toki haluaisin tehdä sen uusiksi.
Mutta saamme vain yhden tilaisuuden.
Harkitsitko rondellin jättämistä pois? -En, visio olisi jäänyt vajaaksi.
Kiitos, Dan. -Kiitos.
John Moran.
Tuliko työstäsi teknisesti sellainen kuin halusit?
Ei täysin.
Olin toivonut, että planeetta näkyisi selvemmin silmässä.
Mutta se näkyy kuitenkin. Olen ihan tyytyväinen.
Miksi päätit tehdä pääkallon?
Kallo edustaa ihmiskuntaa kautta historian.
Siinä on rajallisuutta, joka yhdistää nykyhetken, menneen ja tulevan.
Siksi halusin käyttää pääkalloa.
Kiitos, John. -Kiitos.
Kiitos. Vetäydymme hetkeksi keskustelemaan.
Nyt ei auta pidätellä. Keskitaso ei riitä.
Pelissä on häviö tai voitto.
Rivissä seisominen on stressaavaa. Mieluummin kuulisin uutiset heti.
Haluan vain tietää.
Pidin konseptista todella paljon.
Mutta toteutus ei tehnyt sille ehkä täysin oikeutta.
Tässä vaiheessa ei ole aavistustakaan, saanko jäädä vai en.
Hän olisi voinut tehdä parempaa jälkeä. Se olisi auttanut konseptia.
Jos putoaisin nyt, kokisin epäonnistuneeni.
Kiitos, kun odotitte. Yksi teistä loi teoksen, joka ei ollut tästä maailmasta.
Konseptin, muotoilun, ja teknisen taidon osalta päivän paras puhaltaja on -
John Moran.
Onneksi olkoon.
Kiitos.
Ihan mahtavaa. Tämä on neljäs voittoni, enkä odottanut sitä.
Ihan mahtavaa.
Ottaa koville, kun hän voittaa kerta toisensa jälkeen ja minä en.
Onneksi olkoon, John.
Kilpailet yhä pääpalkinnosta ja Parhaan lasinpuhaltajan tittelistä.
Kiitos.
Ikävä kyllä yhdelle teistä tähdet eivät olleet suotuisassa asennossa.
Se, joka ei tehnyt meihin tänään vaikutusta on…
Dan.
Olen tulossa kotiin, lapset. Kiitos.
Dan. -Nähdään taas.
Lykkyä tykö. -Kiitos.
Dan on hieno ystävä ja hieno lasinpuhaltaja.
Hän oli yhdistävä voima täällä. Harmi, että hän lähtee.
Oli todella hauskaa. Tapasin hienoja ihmisiä.
Olisin halunnut jatkaa, mutta olen ylpeä tästäkin.
Panin itseni koville. Siksi tulin tänne.
Itsensä haastaminen kasvattaa. Muuta ei voisi toivoakaan.
Te pääsitte kärkikolmikkoon.
Jep. -Jee!
Uskomatonta olla täällä. En malta odottaa jatkoa.
Tiedän, että matka on ollut pitkä, mutta maali häämöttää jo.
Finaali on enää yhden haasteen päässä. Jumankekka!
Tekstitys: Mirka Pohjanrinne